Яшчэ ў далёкай даўніне тканіны з лёну лічыліся элітнымі. У іх, напрыклад, заварочвалі муміі егіпецкіх фараонаў. Пазней лён распаўсюдзіўся на тэрыторыі сучаснай Італіі ды Іспаніі, на ўзбярэжнай частцы Міжземнамор’я. З яго былі зробленыя тунікі старажытнарымскіх сенатараў. Знакамітая Турынская плашчаніца з лікам Хрыста — таксама з ільну. Пытаннямі яго апрацоўкі займаліся нават такія геніі, як Леанарда ды Вінчы. Ён вынайшаў спецыяльны калаўрот.